
Αδίταςί 

Με την παρούσα µελέτη γίνεται µια προσπάθεια για να ερευνηθούν τα 
βιογραφικά στοιχεία καθώς επίσης και η συγγραφική παραγωγή ενός εκ των 
σπουδαιοτέρων λογίων των πρώτων χρόνων µετά την πτώση της Πόλεως, του 
Μανουήλ Κορίνθιου. Η συγγραφική του δράση, κυρίως σε υμνογραφικό επίπεδο, 
είναι ιδιαίτερα σηµαντική, ἂν και η εκκλησία ποτέ δεν τον κατέταξε στην 
µεγάλη χορεία των ποιητών της. Ωστόσο αν και εν µέρει ἀσημος ο ρόλος που 
διαδραματίζει όταν αναλαμβάνει την διεύθυνση της Μεγάλης του Γένους 
Σχολής είναι ιδιαίτερα σημαντικός και η θετική του επίδραση και επιρροή στους 
µαθητές του δεν πρέπει να παραθεωρείται. 


Αντί προλόγου 

Στη μακρόχρονη ιστορική πορεία της Εκκλησίας δεν µπορεί να αμφισβητήσει 
κανείς το πολυπληθές σύνολο των ανθρώπων, ανδρών και γυναικών, που 
ασχολήθηκαν µε την διάσωση και διάδοση της ορθοδόξου πίστεως. Αρκετοί από 
αυτούς είναι γνωστοί για την αγιότητα του βίου τους καθώς και για την 
συγγραφική τους παρακαταθήκη και τιμώνται απὀ την εκκλησία. Άλλοι πάλι 
είναι απλώς γνωστοί χωρίς να υπάρχει όµως µια κάποια επιπλέον αναφορά για 
αυτούς και άλλοι πάλι παραμένουν εντελώς άγνωστοι στους ανθρώπους, είναι 
όµως γνωστοί στον Θεό, και ίσως αυτό τελικά να είναι µια κάποια είδους 
παρηγορία. Κάτι ανάλογο ισχύει και για τον Μανουήλτον Κορίνθιο. 


Όταν αποφάσισα να ασχοληθώ µε το υμνογραφικό έργο του Μανουήλ του 
Κορίνθιου, το πρωταρχικό αίσθηµα που µε κυρίευσε ήταν φόβος για το ἀγνωστό, 
καθώς ούτε είχα ακούσει, ούτε ήξερα κάποιον που να γνωρίζει κάτι γι αυτόν. 
Ωστόσο κατά την πορεία των ερευνών διαπίστωσα πως επρόκειτο για έναν λόγιο 
της Κωνσταντινούπολῆς, όταν αυτή είχε περιέλθει στην κυριαρχία των 


Οθωμανών Τούρκων. Και όσο η έρευνα προχωρούσε, τόσο κυριευόµουν από 
θαυμασμό για το πώς ένας τόσο πολυγραφότατος λόγιος της εποχής του 
παραμένει ακόµα στην αφάνεια. Όι μελέτες που έχουν γραφτεί γι΄ αυτόν είναι 
απὀ ελάχιστες έως μµηδαμινές. Το σύνολο του έργου του παραμένει 
ανεκµετάλλευτο, ανέκδοτο και δυσεύρετο. Παράλληλα στην ζώσα λειτουργική 
τάξη τῆς εκκλησίας, δεν μπόρεσα να διαπιστώσω κάποιο υμνογραφικό έργο του 
που να είναι εν χρήσει. 


Προσπάθησα έτσι, µε λιτό και περιεκτικό τρόπο να προσεγγίσω τον µεγάλο αυτό 
λόγιο της Κωνσταντινούπολης, αρχικά µε την καταγραφή των βιογραφικών του 
στοιχείων, εν συνεχεία µε µια µικρή αναφορά στο συγγραφικό του έργο και 
τέλος µε την προσπάθεια να διερευνηθούν τα υμνογραφικά σχήµατα που 
χρησιμοποιεί και τα οποία τελικά τον χαρακτηρίζουν ως υμνογράφο της 
εκκλησίας. Η δυσκολία µιας τέτοιας μελέτης είναι αυταπόδεικτη µόνο και µόνο 
από την βιβλιογραφία η οποία είναι αρκετά ελλιπής, και σε αρκετές περιπτώσεις 
δυσεύρετη. Ωστόσο, νοµίζω πως το παρόν δοκίµιο θα µπορέσει να δώσει 
τουλάχιστον κάποιες γενικές πληροφορίες για τον Μανουήλ τον Κορίνθιο ως 


ὑυμνογράφο. 


Βιογραφικά Στοιχεία 

Ο Μανουήλ καταγόταν απὀ την περιοχή της Κορίνθου, ενώ παραμένει 
άγνωστος ο ακριβής χρόνος της γεννήσεως του. Μερίδα των ερευνητών 
αναφερόμενη στον χρόνο της γεννήσεως του, χωρίς να υπάρχουν αρκετά 
στοιχεία, γύρω απὀ το ζήτημα αυτό, καταγράφουν τον γενικό χρόνο της 
γέννησής του, µε βάση τις πηγές για την μετέπειτα πορεία του, ως καθηγητή και 
δασκάλου στην Πατριαρχική σχολή της Κωνσταντινουπόλεως. Έπσι κατ’ αυτούς 
προκύπτει ως γενικός χρόνος της γεννήσεώς του το δεύτερο µισότου 15ου αιώνα. 
Ωστόσο µια πιο προσεκτική έρευνα επί των πηγών, µπορεί να δώσει ένα γενικό 
πλάνο ως προς τον χρόνο της γεννήσεώς του Μανουήλ του Κορίνθιου, µε βάση 
πάντα τα υπόλοιπα βιογραφικά στοιχεία του. Είναι γνωστό πως ο Μανουήλ 
ζούσε κατά το πρώτο μισό του Ίόου αιώνα, κατέχοντας το πατριαρχικό αξίωμα 
του μεγάλου ρήτορα, γεγονός που µπορεί να οδηγήσει στην υπόθεση πως η 
γέννησή του µπορεί να εμφανιστεί χρονικά στο δεύτερο μισό του 15ου αιώνα. 
Παράλληλα είναι γνωστό, πως το 1481 µε 1482, όταν στον πατριαρχικό θρόνο της 
Κωνσταντινούπολης ήταν ο πατριάρχης Μάξιμος ο Γ’, τον επικήδειο λόγο προς 
τον πατριάρχη, όταν αυτός κοιμήθηκε, εκφώνησε ο Μανουήλ. Με βάση αυτά τα 
στοιχεία, µπορεί να υποστηριχτεί η υπόθεση, πως για να εκφωνεί προς τιμήν 
ενός πατριάρχη, το 1482, επικήδειο λόγο, το περιστατικό δηλώνει αυτομάτως την 
αξία και το κύρος του Μανουήλ, ο οποίος τον χρόνο αυτό θα έπρεπε να 
βρισκόταν σε ηλικία κατάλληλη για να µπορεί να στηριχτεί ακαδημαϊκά και 
θεολογικά σε ένα τόσο σηµαντικό περιστατικό και να αναλάβει την υποχρέωση 
της παράθεσης των προτερηµάτων ενός κοιμηθέντος πατριάρχου. Συνάµα η 
παρουσία του Μανουήλ στην κηδεία του πατριάρχη δηλώνειτην γνωριμία του µε 
τον Μάξιμο, εξ ου και το γεγονός πως αυτός εκφωνεί τον επικήδειο λόγο. Άρα, 
αν όλα αυτά συμβαίνουν το 1482, μπορεί να υποστηρίξει κανείς πως ο Μανουήλ, 
δεν ήταν νέος ή έφηβος, αλλά τουλάχιστον ήταν σε ηλικία ικανή για να µπορεί 
να έχει τέτοιου είδους τιµές και ηθικές απολαβές. Επομένως αν δεχτούμε πως η 

ηλικία του το 14852 ήταν γύρω στα 30 µε 385, τότε εύκολα αφενός στηρίζεται η 
υπόθεση για τον χρόνο γεννήσεώς του ως το δεύτερο μισό του Ίδου αιώνα, 
αφετέρου µπορεί µε αφαιρετική μέθοδο να οδηγηθούµε στο συμπέρασμα πως η 
γέννησή του λαμβάνει χώρα πιο συγκεκριµένα γύρω στο 1450 µε 1460. 

Στην Κόρινθο λαμβάνει τα πρώτα γράμματα, ενώ µε το πέρας των εγκυκλίων 
σπουδών του μεταβαίνει στην Κωνσταντινούπολη όπου και συνεχίζει τις 
σπουδές του. Φοιτά στην πατριαρχική ακαδηµία διατελώντας µαθητής του 
Ματθαίου Καμαριώτη, τον οποίο και διαδέχτηκε στη θέση του διδασκάλου της 
Πατριαρχικής σχολής. Με την ολοκλήρωση των σπουδών του στην πατριαρχική 
ακαδημία, η εκκλησία τον χρησιμοποιεί σε διάφορα αξιώματα. Έπσι το 1482, όταν 
εκφωνεί την επικήδειο λόγο στον πατριάρχη Μάξιμο τον Τ’ είναι σίγουρο ότι 
είναι αξιωματούχος του πατριαρχείου, ενώ άγνωστο είναι το οφίκιο που κατείχε. 
Για την συγκεκριμένη περίπτωση, η άποψη που διατυπώνει ο Παπαδόπουλος- 
Κεραμέας φαίνεται πιο ἐμπεριστατωµένη. Κατ’ αυτόν την χρονιά της κοιµήσεως 
του πατριάρχη Μαξίμου, ο Μανουήλ καταγράφεται ως νεαρός γραμματέας του 
πατριαρχείου, πιθανότατα διορισμένος από τον κοιµηθέντα πατριάρχη ο οποίος 
κατά την ἀνοδό του στον πατριαρχικό θρόνο το 1476 θα παρέλαβε τον Μανουήλ 
από την σχολή. 

Το 14835-14δ4 εμιφανίζεται ως συντάκτης πατριαρχικού γράμματος του Συμεών 
του Α, ενώ από το 1484 έως το 1487 φαίνεται ότι υπηρετούσε ως γραμματέας στο 
Πατριαρχείο . Το 1488 απομακρύνεται από το αξίωμά του, λόγω της ανάµειξής 
του σε µια υπόθεση διαχείρισης τῆς περιουσίας του πατριάρχη Συμεών, γεγονός 
που την ἴδια χρονιά τον οδηγεί σε ολιγόµηνη παραμονή στην φυλακή. Ένα 
χρόνο αργότερα, το 1489, εμφανίζεται να κατέχει δύο οφίκια, του λογοθέτη και 
του ρήτορα. Το 1491 συνοδεύει τον πατριάρχη Μάξιμο τον Δ᾿ σε περιοδεία του 
στην Ελλάδα, ενώ απὀ το 1504 μνημονεύεται πλέον ως µέγας ρήτωρ της μεγάλης 
του Χριστού Εκκλησίας, αξίωμα που διατηρεί σίγουρα µέχρι καιτον θάνατότου. 
Παράλληλα από το 19505 έως καιτο 12521, επί πατριαρχείας των Παχωμίουτου Α’, 
Θεολήπτου και Ἱερεμίου του Α', υπηρετεί στο πατριαρχείο, εκτός απὀ μέγας 
ρήτωρ και ως µέγας χαρτοφύλαξ. 

Από τις πηγές που αναφέρονται στα βιογραφικά στοιχεία του Μανουήλ του 
Κορίνθιου προκύπτει πως απὀ τα τέλη του Ί5ου αιώνα είχε προαχθεί σε 
αρχιδιδάσκαλο και διευθυντή της πατριαρχικής Ακαδημίας διαδεχόμενος τον 
Δημήτριο Καστρινό. Ωστόσο ο Παπαδόπουλος-Κεραμέας υποστηρίζει πως αυτή 
η άποψη στηρίζεται µόνο σε µια διαβεβαίωση του Θεόφιλου Ζυγοµαλά, ο οποίος 
δίδαξε τον Αντώνιο Καρμαλίκην που ήταν ο κατ’ εξοχήν µαθητής του Μανουήλ. 
Ἡ επιστολή του Θεόφιλου Ζυγοµαλά, το 125851 προς κάποιον Κρούσιον είναι 
σαφής: «Καμαριώτης ὃς ἐχρημάτισε διδάσκαλος Μανουήλ Κορινθίου τοῦ ἐπὶ τῆς 
πατριαρχείας τοῦ πάλαι πατριάρχου Θεοφίλου καὶ Ἱερεμίου τοῦ μετὰ τοῦτον 
ἔχοντος τὸ ὀφφίκιον τοῦ μεγάλου ᾖῥήτορος, οὗτος δὲ ἐδίδαξεν Ἀντώνιον 
Καρμαλίκην ἐπιλεγομενον καὶ Ἀρσενιον, οὗτος τὸν Μονεµβασιας, οὗτος δὲ τὸν ἐμὸν 
πατέραν Ἰωάννην» . Ο Μανουήλ ως αρχιδιδάσκαλος και διευθυντής της 
πατριαρχικής σχολής, συνεχίζει και εδραιώνει την διδακτική παράδοση του 
Καμαριώτη. Ἡ παρουσία του στην πατριαρχική σχολή κατά την σηµαντική 
καμπή του 15ου προς τον 16ο αιώνα είναι ιδιαίτερα σηµαντική διότι η λειτουργία 
της σχολής και η θεμελίωση του προγράµµατος διδασκαλίας, που ξεκίνησε µε 


τον Καμαριώτη και συνεχίστηκε µε τον Μανουήλ, συνδέθηκε µε ένα 
χαρακτηριστικό χριστιανικό ουμανισµό που θα αποτελέσει και το υπόβαθρο της 
Κωνσταντινουπολίτικης λογιοσύνης κατά τους επόμενους αιώνες. 


Ο Μανουήλ µε την ιδιότητα του μεγάλου ρήτορα υπηρέτησε στο οικουµενικό 
Πατριαρχείο από τις αρχές του 16ου αιώνα µέχρι και το 1545, όταν τον µέχρι τότε 
πατριάρχη Ιερεμία τον Α΄ διαδέχθηκε στον πατριαρχικό θρόνο ο Διονύσιος ο’. 
Παράλληλα σε ένα συνοδικό γράμμα του µηνός Νοεμβρίου το 1547 προκύπτει 
ότι ο Μανουήλ ήταν ζωντανός καθώς αναφέρεται σε αυτό ως ρήτωρ της 
εκκλησίας: «Ὁ Μανουηλ ὁ ῥήτωρ τῆς Μεγάλης Ἐκκλησίας» . Ο πατριάρχης 
Κωνστάντιος ο Α᾿, ορίζει ως χρονολογία θανάτου του Μανουήλ το έτος 1551, 
ωστόσο δεν υπάρχει κάποια άλλη μαρτυρία που να επιβεβαιώνει τον ορισμό 
αυτό του Κωνσταντίου. Ωστόσο φαίνεται ότι η απόφαση αυτή του πατριάρχη 
Κωνσταντίου ότι είναι αληθινή και ερείδεται επί πραγματικών στοιχείων, καθώς 
ύστερα από λίγα χρόνια, το1555, διορίζεται μεγάλος ρήτορας του πατριαρχείου ο 
Ἰωάννης ο Ζυγομαλάς, που προσκλήθηκε απὀ την Βενετία στην 
Κωνσταντινούπολη από τον πατριάρχη. 

Κλείνοντας την αναφορά στα βιογραφικά στοιχεία του Μανουήλ του Κορίνθιου 
αξίζει να γίνει αναφορά στην πρόταση του Παπαδόπουλου-Κεραμέα, ο οποίος 
ταυτίζει τον Μανουήλ Κορίνθιο µε τον Μανουήλ Γαλησιώτη. Κατ' αυτόν το 
επώνυμο Γαλησιώτῆς, αν δεν πρόκειται για οικογενειακό, τότε θα προέρχεται, 
όπως πιθανολογεί από την µονή της Αγίας Αικατερίνης στη Κωνσταντινούπολη 
και βρισκόταν στο Γαλήσιο όρος και στην οποία εγκαταβίωσε ο Μανουήλ προς 
το τέλος της ζωής του. Με αυτή την υπόθεση µπορεί να υποστηριχτεί και η 
προσωνυμία του Μανουήλ ως Γαλησιώτη. 

Αν και η πρόταση-υπόθεση αυτή του Παπαδόπουλου-Κεραμέα, έχει µια κάποια 
βάση για να στηριχτεί, εντούτοις νομίζω ότι δεν ερείδεται επί πραγματικών 
ιστορικών δεδοµένων. Ο Παπαδόπουλος-Κεραµέας καταλήγει στο συμπέρασμα 
αυτό περί τῆς ταυτίσεως των δύο προσώπων µε βάση κάποια χειρόγραφα, τα 
οποία φέρουν αφενός την υπογραφή των πατριαρχών, µε τους οποίους 
συνεργάστηκε και ο Μανουήλ ο Κορίνθιος, αφετέρου µε βάση τα (ἴδια 
χειρόγραφα στα οποία υπάρχει η σαφής αναφορά στο όνοµα του Μανουήλ 
Γαλησιώτη. Τα χειρόγραφα αυτά, είναι εύρημα του λόγιου Νικολάου Καρατζά, ο 
οποίος άκµασε κατά τον 18ο αιώνα, και τα οποία υπήρχαν στην βιβλιοθήκη του. 
Διαβάζει λοιπόν κανείς στο πρώτο χειρόγραφο: «Ἀπὸ σημειώματος ἓν τῷ τέλει 
ἐπικυρωτικοῦ γράμματος χωρίων τῆς µητροπόλεως Ναυπλίου, ἐπὶ πατριάρχου 
Ἱερεμίου τοῦ ἀπὸ Σοφίας κατὰ τὸ 1545 ἔτος οὗ ἡ ἀρχή: Ἀπανθ' ὁ μακρὸς 
κἀναρίθµητος: Ἡ παροῦσα πατριαρχικὴ γραφἢὴ ὑπῆρχε τοῦ ἀοιδίμου πατριάρχου 
κὺρ Ἱερεμίου, τὰ δέ γε γράµµατα ἦσαν κυρ Μανουἡλ Γαλησιώτου ῥήτορος». Επίσης 
και στο δεύτερο η αναφορά στο όνοµα του Μανουήλ Γαλησιώτη είναι ξεκάθαρη: 
«Ἀπὸ δὲ τῆς Χριστοῦ γεννήσεως µέχρι τοῦ νῦν ζοῦ νδοῦ ἔτους τῆς ἐνισταμένης δῆς 
ἰνδικτιῶνός εἰσιν ἔτη ἀμφς (Ξ1546). Γράψε Γαλησιώτου χεὶρ ταῦθ’ ὧδε Μανουὴλ». 
Η άποψη αυτή του Παπαδόπουλου-Κεραμέα µπορεί να έχει µια κάποια βάση, 
ωστόσο νομίζω, πως τα δύο αυτά χειρόγραφα, τα οποία και επικαλείται για να 
στηριχτεί αυτή η υπόθεση δεν δίνουν σαφής απαντήσεις. Έτσι γεννάται το 
ερώτημα, γιατί, απὀ την στιγµή που υπάρχει η πατριαρχική αναφορά στον 
Μανουήλ τον Κορίνθιο, αυτή γίνεται µε το επίθετο Κορίνθιος και δεν 

αναφέρεται ως Γαλησιώτης; Παράλληλα, όταν ο Ζυγομαλάς, αναφέρεται στον 
Μανουήλ ως τον διευθυντή και δάσκαλο της Πατριαρχικής σχολής γιατί δεν 
αναφέρει το επίθετο Γαλησιώτης; Ίσως γιατί δεν πρόκειται τελικά για το ίδιο 
άτοµο; Ὡστόσο τα ερωτήματα αν πρόκειται για το ίδιο πρόσωπο ή ὀχι 
παραμένουν, καθώς τα βιογραφικά στοιχεία και των δύο εμφανίζουν 
παραπλήσια στοιχεία. Έτσι το θέµα της ταυτίσεως του Μανουήλ του Κορίνθιου 
µετον Μανουήλ τον Γαλησιώτη, νομίζω ότι παραμένει ανοιχτό. 


Το συγγραφικό έργο του Μανουήλ Κορίνθιου 

Η παρουσία του Μανουήλ στη διευθυντική θέση της Πατριαρχικής σχολής και η 
ενασχόλησή του µετην διδασκαλία της Ορθοδόξου πίστεως, είχεως αποτέλεσµα 
να αφήσει ένα αρκετά πλούσιο συγγραφικό έργο, τηρουµένων βέβαια των 
αναλογιών, για την εποχή του. Το έργο του καλύπτει το σύνολο της 
εκκλησιαστικής γραμματείας, από δογµατικά ζητήματα, έως και ποιήματα και 
ὑμνολογικά κείµενα. 

Σε επίπεδο δογµατικής, τα σωζόμενα κείµενα, όπως παραδίδονται από τους 
διασπαρµένα σωζόµενους κώδικες καλύπτουν ένα µεγάλο εύρος αντιλατινικής 
πραγµατείας, όπως είναι για παράδειγµα ο λόγος του περί του Καθαρτηρίου 
Πυρός, στον Παρισινό κώδικα 1293 του 1511, ή αντιρρητική του πραγματεία περί 
της εκπορεύσεως του Αγίου Πνεύματος από µόνου του Πατρός, στον 394δ κώδικα 
Μετοχίου της Κωνσταντινουπόλεως. Προσπάθεια κατάρριψης των λατινικών 
κακοδοξιών απὀ μέρους του βρίσκει κανείς και σε άλλους κώδικες, όπως ο 
(τοπινὔ6[] 10, ο δε]άεπ 42 και ο Σιναϊτικός 39, ο 1398 και 1937 της Ιβήρων του 1550, 
υπό τον τίτλο: «Απολογία και ανατροπή των κεφαλαίων του φρα Φραντζέσκου». 
Επίσης στον κώδικα 1977 της Ιβήρων του 1550 καταγράφεται ένα αρκετά µεγάλο 
δογματικό κείµενο του Μανουήλ υπό τον τίτλο: «Του αυτού Μανουήλ μεγάλου 
ρήτορος επιλύων τινάς απορίας, τινός κινήσαντος ταύτας». Σημαντικό επίσης είναι 
και το κείμενό του με τίτλο: «Λόγος αποδεικτικός πότε τεθέωται η του Κυρίου σαρξ 
και πως νοητέον δεδόξασθαυ» που ενθησαυρίζεται στον 512 κώδικα της Ιβήρων, 
καθώς επίσης και ο λόγος του προς τον ιεροψάλτη Γεράσιμο ιεροµόναχο, σχετικά 
µε το δοξαστικό των στίχων του εσπερινού της Κοιμήσεως της Θεοτόκου 
«Θεαρχίω Νεύματι» που βρίσκεται στον 333 θεολογικό κώδικα στη Βιέννη. 
Σηµαντική είναι η συγγραφική δράση του Μανουήλ σε διάφορα ποιήµατα προς 
τιµήν της Θεοτόκου, του Τριαδικού Θεού, αλλά και σε διάφορους αγίους. 
Χαρακτηριστικό είναι το ποίηµά του για την: «...µακαριωτάτην αειπάρθενον 
Μαρίαν...» που βρίσκεται σε δύο κώδικες, τον 512 της Ιβήρων και τον Παρισινό 
25630 του 1515. Επίσης στον κώδικα 150 της Μονής Ιβήρων και στον παρισινό 1293 
υπάρχει ένα εκτεταμένο ποίηµα αποτελούμενο απὀ 44 στίχους αναφερόμενο 
προς τον Θεό: «ευχή πάνυ ωραία είς τον Πατέρα Θεόν διά στίχων ηρωικών», ενώ 
στον ίδιο παρισινό κώδικα και στον 159 της Ιβήρων υπάρχει µία ευχή προς τον 
Χριστό σε ιαµβικό μέτρο. Τέλος στον προαναφερόµενο παρισινό κώδικα και στον 
259 της Ιβήρων µπορεί να διαβάσει κανείς ένα ποίηµα του Μανουήλ: «Εις τον 
άγιον Ιωάννην τον Βαπτιστήν». 


Σημαντικό είναι και το ιστορικό, αγιολογικό και υμνογραφικό έργο του Μανουήλ 
του Κορίνθιου, το οποίο διασώζεται διάσπαρτό σε διάφορους κώδικες, εντός και 


εκτός τῆς ελλάδας, όπως για παράδειγµα, οι 512, 522, δ11 και 1937 της Μονής 
Ιβήρων, ο δ62 της Μονής Παντελεήμωνος, ο 22 της Μονής Αβραάμ, ο 804 της 
εθνικής βιβλιοθήκης. Παράλληλα ένα µέρος του συγγραφικού του έργου 
ενθησαυρίζεται και στους κώδικες, , 573, 565 και 588 της Πετρουπόλεως, στον 
Παρισινό 1293 και στους 238 και 423 της Μόσχας. 


Από όλους αυτούς τους κώδικες όµως, ὡς ο πλέον σημαντικός καταγράφεται ο 
512 της Ιβήρων που περιέχει το σύνολο του υμνογραφικού και αγιολογικού έργου 
του Μανουήλ. Έτσι για παράδειγµα στον εν λόγω κώδικα µπορεί εύκολα, αν 
ανατρέξει κανείς, να βρει εγκωμιαστικό λόγο εις τον µεγαλομάρτυρα Μιχαήλ 
τον Μαυροειδή, κανόνα εις τον µεγαλομάρτυρα Θεόδωρο τον Στρατηλάτη, 
κανόνα εἰς τον άγιο οσιοµάρτυρα Νήφωνα επίσκοπο Ροιγών, κανόνα εἰς τον 
άγιο μάρτυρα Πέτρο τον µαρτυρήσαντα στην Τραπεζούντα, ακολουθία εις την 
Ζωοδόχον ΤΙηγή, ακολουθία εις την Ανάστασιν του Κυρίου, ακολουθία εις τον 
οσιοµάρτυρα Θεοδόσιο, τον άγιο Σπυρίδωνα τον Νέο, τον άγιο µάρτυρα Κοσμά 
τον µαρτυρήσαντα στην Προύσα, τον όσιο Ευθύμιο τον Νέο, ασκήσαντα στον 
Άθωνα, κανόνα εἰς τον ἀγιο μάρτυρα Ιωάννη τον εν Προύση, ακολουθία εις τον 
άγιον Αχίλλειον επίσκοπον Λαρίσσης και πλήθος άλλων. 


Το ότι ο Μανουήλ θεωρείται ένας από τους πολυγραφότατους λόγιους της 
εποχής του είναι αυταπόδεικτο απὀ το εύρος των πονηµάτων του τα οποία και 
βρίσκονται διεσπαρµένα σε πλήθος κωδίκων. Ὡστόσο ένα µεγάλο µέρος από 
αυτά παραμένει ανέκδοτο. Στην παρούσα ενότητα προσπαθήσαµε απλώς να 
δώσουμε ένα στίγµα του συγγραφικού πλήθους του Μανουήλ, αναφερόμενοι 
στα πιο σηµαντικά, χωρίς ὠστόσο να παραθεωρείται η αξία των υπολοίπων. 
Ωστόσο µια πιο λεπτομερής καταγραφή της συγγραφικής δραστηριότητας του 
Μανουήλ θα οδηγούσε την παρούσα µελέτη εκτός των στενών ορίων της που 
είναι µελέτη του Μανουήλ ὡς υμνογράφου. Ἐν κατακλείδι την σηµαντική 
προσφορά του στην εκκλησία µε λιτό και απέριττο τρόπο καταγράφει ο Γεώργιος 
Παπαδόπουλος, Μεγάλος Πρωτέκδικος της του Χριστού Μεγάλης Εκκλησίας και 
Διευθυντής της Μουσικής Σχολής του εν Κων/πόλει Εκκλ. Μουσικού Συλλόγου, 
στο έργο του Ἱστορική επισκόπησις της βυζαντινής εκκλησιαστικής μουσικής 
από των αποστολικών χρόνων µέχρι των καθ᾽ ηµάς (1-1900 μ.Χ): «0Ο Μανουήλ ο 
Χαρτοφύλαξ και Μέγας Ρήτωρ της Μεγάλης Εκκλησίας, ακµάσας κατά το πρώτον 
ήμισυ της ΙΣΤ΄ εκατονταετηρίδος, ποιήσας στιχηρά, κανόνας εις αγίους και εις την 
Θεοτόκον, µουσουργήµατα εις την Παπαδικήν και άλλα ανέκδοτα». 


Ο Μανουήλ Κορίνθιος ως υμνογράφος 

Στην προσπάθεια να μελετηθεί ο Μανουήλ ως υμνογράφος είναι πρέπον να 
ερευνηθεί το έργο του ιερού ανδρός απὀ µία άλλη οπτική γωνία που δεν άπτεται 
της Θεολογίας των ποιημάτων του. Μελετώντας το σύνολο του υμνογραφικού 
του έργου γίνεται κατανοητή η άριστη γνώση των αγιογραφικών κειμένων 
καθώς και η δυνατότητα που έχει να τα ερμηνεύει µε τον καλύτερο δυνατό 
τρόπο. Διαβάζοντας για παράδειγµα την ακολουθία που συνέγραψε προς τιµήν 
του μητροπολίτη Εφέσου Μάρκου του Ευγενικού αλλά και τα ποιήματά του προς 
τιµήν της Παναγίας: «Εἰς τὴν µακαριωτάτην ἀειπάρθενον Μαρίαν τὴν μητέρα τοῦ 
ἀληθινοῦ Θεοῦ καὶ σωτήρος ἡμῶν Ἰησοῦ Χριστοῦ τὴν ἀληθῶς Θεοτόκον» 
συνειδητοποιει κανείς την καλή γνώση της πατερικής θεολογίας γεγονός που 

τον βοηθά να µην διαπράττει σφάλματα σε θέµατα και ζητήματα δογµατικής 
διδασκαλίας. Εξάλλου δεν θα πρέπει να λησμονούμε πως ο Μανουήλ, εκτός από 
λόγιος, συγγραφέας, εκκλησιαστικός ποιητής, κατέχει µία άκρως σηµαντική 
θέση, είναι ο διευθυντής και ο αρχιδιδάσκαλος της Μεγάλης Πατριαρχικής 
Σχολής, και ως εκ τούτου τυχόντα σφάλματα σε δογματικό επίπεδο όχι µόνο 
είναι ανεπίτρεπτα αλλά και επικίνδυνα για να διασαλευθεί η ειρήνη και η τάξη 
στους κόλπους τόσο της εκκλησιαστικής διοίκησης, όσο και του ποιμνίου. Δεν 
λείπουν οι παρακλήσεις προς τον Τριαδικό Θεό και προς την μητέρα του 
ενανθρωπήσαντος Ιησού Χριστού για την σωτηρία και λύτρωση των πιστών από 
τις επιθέσεις του εχθρού αλλά και η παραμυθία προς όλους όσοι πάσχουν είτε 
σωματικά είτε πνευματικά υπενθυµίζοντας τους λόγους του αγίου Ιωάννου του 
Βαπτιστού : «..ἠγγικεν γάρ ἡ βασιλεία τῶν οὐρανῶν..». Αν μελετηθούν 
επισταµένως τα υμνογραφικά έργα του Μανουήλ είναι βέβαιο πως θα 
συναντήσει κανείς πλήθος γλωσσικών στοιχείων τα οποία χρησιμοποιεί και τα 
οποία δείχνουν την άριστη κατοχή και χρήση της γλώσσας, απὀ πλευράς του 
καθώς και την ευκολία στην χρήση των δυνατοτήτων που αυτή του παρέχει. 
Εξάλλου δεν πρέπει να λησμµονείται πως είναι διευθυντής της Πατριαρχικής 
σχολής, γεγονός που από µόνο του είναι αποδεικτικό της καλής χρήσης της 
γλώσσας που κάνει. 

Παρατηρώντας προσεκτικά τα ποιητικά κείµενα του Μανουήλ απὀ πλευρά 
κυρίως γλωσσική μπορούμε εύκολα να εντοπίσουµε αρκετά σηµεία στα οποία 
παρατηρείται μεταξύ των στίχων ομοιοκαταληξία, είτε αυτή αφορά δύο 
συνεχόµενους στίχους: «...ἐχρημάτισας ἔνδοξε //ΙΜᾶρκε Πανεύφημε..» επίσης: 
«..κόσµου τὰ πέρατα /πνεύµατος ἐξαγγείλαντα..» , και: «...κατακλύζοντα 
συμμορίας/εὐφραίνοντα πάντᾶς...» είτε αφορά ομοιοκοταληξία ανά στίχους: 
«...σὺν ἀγγέλοις τῷ κτίστη σου//.../τῆν ἀεισέβαστον μνήμην σου...» καθώς και: 
«..σαφῶς τοῦ Κυρίου σου//...// τὴν ἀεισέβαστον μνήμην σου...», ομοιοκαταληξία µε 
συνήχηση, δηλαδή ομοιότητα στον ήχο του τελευταίου φωνήεντου δύο λέξεων, 
όπως για παράδειγµα, απὀ τον κανόνα του όρθρου προς τιµήν του Αγίου 
Μάρκου του Ευγενικού, και πιο συγκεκριµένα στην Δ᾿ ωδή, όπου διαβάζουμε 
σχετικά: «...κατηύγασε τὴν διάνοιαν/θεολογίας τὴν ἀκρίβειαν...», καθώς επίσης 
και στην Ε᾽ ωδή: «...ἐκελάδησας τὸν θεοκρότητον/πατέρα µόνον...». 

Ένα ἆλλο στοιχείο που χρησιμοποιεί ο Μανουήλ στα ποιήματά του είναι η 
αποφυγή της τήρησης τῆς συντακτικής δοµής, όπως παρατηρεί κανείς βλέπουμε 
σε σχετικό τροπάριο κανόνα του: «Ὑλώδους ἀπαναστᾶς συγχύσεως, 
παμμµακάριστε προς ἄνλον καὶ τερπνὴν µετήρας κατάστασιν ἔνθα τὸ τρισήλιον 
κατοπτεύεις φάος...», καθώς και η µη κανονική απόσταση των ουθµικών τόνων 
μεταξύ τους µε αποτέλεσµα το προς ψαλμωδία τροπάριο να έχει ἐκ φύσεως 
ρυθμό αργό: «ΠΙοδήρει λαμπρυνόμενος θεοφόρε πανόλβιε τῆς ἱεραρχίας τὸ σεπτον 
καὶ ἅγιον τοῦ Χριστοῦ Εὐαγγέλιον..» και αλλού: «...Κκαἰ γὰρ τὸ ὄν τοῦ προσόντος 
διάφορον, εἰ καὶ ἀμφότερα ἀκτιστα ἀληθῶς καὶ αἰδια ὑπάρχουσιν». 

Την άριστη χρήση της γλώσσας που κατέχει ο Μανουήλ καθώς δίδασκε 
γραμματική και ρητορική στην Πατριαρχική σχολή, του παρέχει την δυνατότητα 
να µπορεί να χρησιμοποιήσει συνώνυµες Λέξεις, µέσα στο ίδιο υμνογραφικό 
έργο: «Ἱεράρχα θεόληπτε γέγονας φωστήρ...», επίσης: «...προς ἄῦλον και τερπνήν 
µετῆρας κατάστασιν» και: «...τὸ τρισήλιον φῶς» αλλά και πλήθος παρομοιώσεων: 


«Ἱερώτατον τέμενος...» «τὸ πάνσεπτον τέµενος...», καθώς επίσης και: «ἀειλαμπές 
ἀνάκτορον...» , «...ἀνέδειξε ποταμόν σε αἱρετικῶν κατακλύζοντα συμμορίᾶς...» ή 
αλλού: «...σκεύος ἐκλογῆς, στῦλε καὶ ἑδραίωμα τῆς Ἐκκλησίας...» . Παράλληλα 
εύκολα µπορεί κανείς να διακρίνει ένα πλήθος μεταφορών και υπερβολών που 
χρησιμοποιεί, ποιητική αδεία, στα υμνογραφικά του κείµενα ο Μανουήλ, 
επιθυμώντας µε αυτό τον τρόπο να εξάρει την προσωπικότητα και το κύρος του 
τιμώμενου προσώπου. Έτσι συχνά µε την χρήση υπερβολών χαρακτηρίζει το 
τιμώμενο πρόσωπο ως «...πηγήν τὴν ἄπλετον...» και αλλού: «...ὼς ἐξ ἑώας ἥλιος 
ἀνατέταλκας ὅσιε και θεολογίας ταῖς ἀκτίσιν ἔλαμψας...», ενώ δεν παραλείπει 
την συχνή χρήση μεταφορών για να τιμήσει την προσωπικότητα του αγίου: 
«...τὸν τρόφιµον τῶν λόγων και τῶν μουσῶν...» , και αλλού: «Τῆς ὑπερθέου 
τριάδος γεγονώς οἴκημα πάνσοφε...». 


Ένα τελευταίο στοιχείο που παρατηρήσαμµε στα υμνογραφήμµατα του μεγάλου 
δασκάλου Μανουήλ ήταν η χρήση τῆς ακροστιχίδας, είτε αλφαβητική είτε ως 
επιγραµµατική απόδοση του νοήµατος του ποιήµατος µε ορισμένη φράση, είτε 
ως στίχος ηρωικός προς τιμήν του προσώπου για το οποίο συγγράφει: «Ἀρχιερῆ 
Ἀσίης ἐρικυδέα µέλπω Μᾶρκον». Ἡ ακροστιχίδα που παρατηρείται σε πλήθος 
ποιημάτων, όχι µόνο του Μανουήλ του Κορίνθιου, αλλά και σε πολλούς άλλους 
ὑμνογράφους, δεν θα πρέπει να θεωρείται ως περιοριστικὀ στοιχείο της 
εμπνεύσεως, αντιθέτως ένας τέτοιος περιορισμός δεν θα μπορούσε να θίξει σε 
µεγάλο βαθµό την πηγαία πολλές φορές εσωτερικότητα και πνευματικότητα 
των ύμνων και ποιημάτων των υμνογράφων τῆς εκκλησίας. Η παρουσία ενός 
τόσο σημαντικού στοιχείου, θα πρέπει να λογίζεται ὡς µία τεχνική προσπάθεια 
της οργάνωσης του ποιήµατος. Όπως ο αγιογράφος τοποθετεί στον καμβά του 
ένα κάναβο αποτελούμενο από διάφορες γραμμές, κάθετες, οριζόντιες και 
διαγώνιες που οργανώνουν την σύνθεσή του, έτσι και ο υμνογράφος 
χρησιμοποιεί την ακροστιχίδα ως ένα είδος ενός νοητού κανάβου αποσκοπώντας 
στην αρτιότερη οργάνωση του υμνογραφήματός του. Μόνο έτσι θα πρέπει να 
εξετάζεται η ακροστιχίδα. Εξάλλου, αν για τον αγιογράφο οι τοµές δεν είναι 
δεσμευτικές για την εικονογράφηση, πόσο μάλλον για τον υμνογράφο ο οποίος 
µπορεί πολλές φορές να ξεφύγει απὀό τα στενά όρια που ενδεχομένως του 
δημιουργεί η παρουσία της ακροστιχίδας. Έτσι ενώ σε µερικά ποιήµατα η 
ακροστιχίδα και το αλφάβητο είναι κανονικά, σε ἆλλες περιπτώσεις 
παρατηρείται ανωμαλία στην συνέχεια, γεγονός που δεν σηµαίνει τίποτα 
περισσότερο παρά αποδέσμευση του ποιητή απὀ την πίεση που του 
δημιουργείται µε την ακροστιχίδα. «Και η αποδέσμευση αυτή γίνεται για χάρη του 
νοήματος του υμνογραφήματος», παρατηρεί ο αείμνηστος καθηγητής Θεόδωρος 
Ξύδης. 

